
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 290 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε ακίνητο που είναι όμορο διατηρητέου κτιρί¬ 
ου και βρίσκεται επί της οδού Δεληγιώργη αρ. 52 


του εγκεκριμένου ρυμοτομικού σχεδίου του δή¬ 
μου Πειραιά (Ν. Αττικής). 1 

Τροποποίηση του εγκεκριμένου ρυμοτομικού σχεδί¬ 
ου των δήμων Τριανδρίας και Θεσσαλονίκης (Ν. 
Θεσσαλονίκης). 2 


Έγκριση μεταφοράς συντελεστή δόμησης και χο¬ 
ρήγησης τίτλου δικαιώματος μεταφοράς συντε¬ 
λεστή δόμησης από βαρυνόμενο ακίνητο που 
βρίσκεται εντός του εγκεκριμένου ρυμοτομι¬ 
κού σχεδίου του Δήμου Αθηναίων (Ν.Α. Αθηνών 
- Πειραιώς) στην οδό Ρεμούνδου 15 συνοικία Αγ. 
Παντελεήμονα Δ. Αθηναίων, (Ο.Τ. 34/28) και στο 
οποίο υπάρχει κτίριο χαρακτηρισμένο ως διατη¬ 


ρητέο. 3 

Αποχαρακτηρισμός του Ο.Τ. 55 α από «Οικογενειακή 
Ταβέρνα και Ξενώνας» σε «Πολυχώρο Μνήμης των 
Καραγατσιανών και Αδριανουπολιτών Προγόνων 
μας, στην Ορεστιάδα. 4 


Α ΠΟΦΑΣΕΙ Σ 

Αριθμ. 13875 (1) 


Καθορισμός ειδικών όρων και περιορισμών δόμησης 
σε ακίνητο που είναι όμορο διατηρητέου κτιρίου 
και βρίσκεται επί της οδού Δεληγιώργη αρ. 52 του 
εγκεκριμένου ρυμοτομικού σχεδίου του δήμου Πει¬ 
ραιά (Ν. Αττικής). 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 και 4β του 
ν.1577/1985 «Γενικός Οικοδομικός Κανονισμός» (Α' 210), 
όπως αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις» (Α' 140). 


11 Απριλίου 2006 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και ΔημοσίωνΈργων» (Β' 754). 

4. Την από 19.9.2005 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Τις από 12.10.2005 αντιρρήσεις της φερόμενης ιδι- 
οκτήτριας του κτιρίου επί της ως άνω αιτιολογικής 
έκθεσης (αρ. πρ. Υ.ΠΕ.ΧΩ.Δ.Ε. 44730/26.10.2005) και τις 
από 5.12.2005 παρατηρήσεις της Διεύθυνσης Πολεοδο- 
μικού Σχεδιασμού - Τμήμα Παραδοσιακών Οικισμών επί 
των αντιρρήσεων της ενδιαφερόμενης. 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Επιτρέπεται η κατεδάφιση της διώροφης οικοδομής 
που βρίσκεται στο οικόπεδο επί της οδού Δεληγιώργη 
52 εντός του εγκεκριμένου ρυμοτομικού σχεδίου του 
δήμου Πειραιά (Ν. Αττικής) φερόμενο ως ιδιοκτησία 
Βασιλικής Καλογεράκου, και το οποίο είναι όμορο του 
κτιρίου επί των οδών Δεληγιώργη και Πύλης που έχει 
χαρακτηρισθεί ως διατηρητέο με την 21745/1214/16.3.1987 
απόφαση του Υπουργού Περιβάλλοντος, Χωροταξίας 
και ΔημοσίωνΈργων (Δ' 420). 

2. Καθορίζονται ειδικοί όροι και περιορισμοί δόμησης 
του προς ανέγερση νέου κτιρίου στο παραπάνω οικό¬ 
πεδο ως εξής: 

- Το νέο κτίριο τοποθετείται επί της οικοδομικής 
γραμμής. 

- Δεν επιτρέπονται οικοδομικές προεξοχές ή συνεχείς 
εξώστες εκτός της οικοδομικής γραμμής. 

- Η πρόσοψη του κτιρίου επί της οικοδομικής γραμμής 
διαμορφώνεται κατ’ αντιστοιχία με το ύψος του όμορου 
διατηρητέου κτιρίου και ειδικότερα μέχρι το γείσο της 
στέψης αυτού. 

- η μορφολογία της πρόσοψης πρέπει να εναρμονί¬ 
ζεται με το όμορο διατηρητέο κτίριο. 

- Πάνω από το ύψος του διατηρητέου κτιρίου, το νέο 
κτίριο διαμορφώνεται σε υποχώρηση τουλάχιστον τριών 
(3) μέτρων από την οικοδομική γραμμή. 

3. Η αρχιτεκτονική μελέτη του νέου κτιρίου πρέπει, 
κατά τα λοιπά, να είναι σύμφωνη με τους ισχύοντες 
όρους δόμησης και κτιριολογικούς κανονισμούς, εγκρί- 
νεται από την αρμόδια Διεύθυνση Πολεοδομικού Σχεδι- 
ασμού του Υπουργείου Περιβάλλοντος, Χωροταξίας και 
ΔημοσίωνΈργων ύστερα από προηγούμενη έγκριση της 
αρμόδιας Επιτροπής Πολεοδομικού και Αρχιτεκτονικού 
Ελέγχου (Ε.Π.Α.Ε.). 

4. Η ισχύς της παρούσας απόφασης αρχίζει από την 
δημοσίευση της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθμ. 13172 (2) 

Τροποποίηση του εγκεκριμένου ρυμοτομικού σχεδίου 
των δήμων Τριανδρίας και Θεσσαλονίκης (Ν. Θεσ¬ 
σαλονίκης). 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1, 2 και 6), 154 
και 160 (παρ. 1 και 2) του από 14.7.1999 π.δ. «Κώδικας 
Βασικής Πολεοδομικής Νομοθεσίας» (Δ' 580). 

2. Τις διατάξεις του άρθρου 29 παρ. 3α εδαφ. αα 
του ν.2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140), όπως αυτό αντικατα- 
στάθηκε με την παρ. 1 του άρθρου 10 του ν. 3044/2002 
«Μεταφορά Συντελεστή Δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος Χω¬ 
ροταξίας και ΔημοσίωνΈργων» (Α' 197). 

3. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 


4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και ΔημοσίωνΈργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και ΔημοσίωνΈργων 
στους Υφυπουργούς Περιβάλλοντος, Χωροταξίας και 
ΔημοσίωνΈργων» (Β' 754). 

5. Την 65/2004 γνωμοδότηση του δημοτικού συμβου¬ 
λίου Τριανδρίας. 

6. Τις 625/2005 και 1857/2004 γνωμοδοτήσεις του δη¬ 
μοτικού συμβουλίου Θεσσαλονίκης. 

7. Την 270/29.11.2005 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Εγκρίνεται η τροποποίηση του εγκεκριμένου ρυμο¬ 
τομικού σχεδίου των δήμων Τριανδρίας και Θεσσαλο¬ 
νίκης (Ν. Θεσσαλονίκης) και ειδικότερα στο οικοδομικό 
τετράγωνο που περικλείεται από τις οδούς Σκουφά 
- Κατσιμίδη και πεζόδρομο με την έγκριση οδού εντός 
αυτού, τη δημιουργία νέων οικοδομικών τετραγώνων 
(Ο.Τ.Α, Ο.Τ.Β), την έγκριση πεζοδρόμου και τον καθο¬ 
ρισμό κοινοχρήστου χώρου και χώρου στάθμευσης 
αυτοκινήτων, όπως οι ρυθμίσεις αυτές φαίνονται στο 
σχετικό πρωτότυπο διάγραμμα σε κλίμακα 1:500, που 
θεωρήθηκε από τον Προϊστάμενο της Διεύθυνσης Το- 
πογραφικών Εφαρμογών με την 13172/2006 πράξη του 
και που αντίτυπο του σε φωτοσμίκρυνση δημοσιεύεται 
με την παρούσα απόφαση. 

2. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας το σχέδιο τρο¬ 
ποποιείται σύμφωνα με την προηγούμενη παράγραφο, 
επιβάλλεται προκήπιο πλάτους δύο (2,00) μέτρων, όπως 
φαίνεται στο διάγραμμα της παραγρ. 1 της παρούσας. 

3. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2603 































2604 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 11690 (3) 

Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου 
Αθηναίων (Ν.Α. Αθηνών - Πειραιώς) στην οδό Ρε- 
μούνδου 15 συνοικία Αγ. Παντελεήμονα Δ. Αθηναίων, 
(Ο.Τ. 34/28) και στο οποίο υπάρχει κτίριο χαρακτη¬ 
ρισμένο ως διατηρητέο. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Το ν.3044/2002 «Μεταφορά συντελεστή δόμησης 
και ρυθμίσεις άλλων θεμάτων αρμοδιότητας Υπουργεί¬ 
ου Περιβάλλοντος Χωροταξίας και Δημοσίων Έργων» 
(ΦΈ.Κ. 197 Α') ως ισχύει. 

2) Τις διατάξεις του π.δ. 63 της 21/22.4.2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά όργανα» (ΦΈ.Κ. 98 Α722.4.2005). 

3) Τη με αριθμό 4881/19.5.2004 απόφαση του Πρωθυ¬ 
πουργού και Υπουργού ΠΕ.ΧΩ.Δ.Ε. «Ανάθεση αρμοδιο¬ 
τήτων του Υπουργού Περιβάλλοντος Χωροταξίας και 
Δημοσίων Έργων στους Υφυπουργούς Περιβάλλοντος 
Χωροταξίας και ΔημοσίωνΈργων» (ΦΈ.Κ. 754 Β'). 

4) Τη με αριθμό 8387/19.2.2004 κοινή Υπουργική από¬ 
φαση υπουργών Δικαιοσύνης και Περιβάλλοντος, Χω¬ 
ροταξίας και ΔημοσίωνΈργων «Διαδικασία έγκρισης 
χορήγησης τίτλου δικαιώματος Μεταφοράς Συντελεστή 
Δόμησης» (ΦΈ.Κ. 162 Δ'). 

5) Τη με αριθμό 106083/7621/23.11.1993 απόφαση Υπουρ¬ 
γού ΠΕΧΩΔΕ χαρακτηρισμού ως διατηρητέου του ακι¬ 
νήτου (ΦΈ.Κ. 1445/Δ713.12.1993). 

6) Τις από 18.4.2005 και 30.5.2005 (αρ. πρωτ. 16416 και 
22722 αντίστοιχα) αιτήσεις των Χρυσομάλλη Παναγι¬ 
ώτη και Μαργέτη Ρεβέκκας μόνων και αποκλειστικών 
συγκυριών του βαρυνομένου ακινήτου και δικαιούχων 
της Μεταφοράς Συντελεστή Δόμησης. 

7) Την από Ιούλιο 2004 τεχνική μελέτη για το βα¬ 
ρυνόμενο ακίνητο της Μηχανικού Μιχαλολιάκου Σταυ¬ 
ρούλας. 

8) Την από 16.1.2006 έκθεση ελέγχου τίτλων κυριότη¬ 
τας για το βαρυνόμενο ακίνητο του Δικηγόρου Αθηνών 
Γρηγορίου Γεωρ. Πασχάλη. 

9) Τις με αριθμούς 8128/9.2.2006 και 14351/2.2.2006 πρά¬ 
ξεις συναίνεσης των Παναγ. Χρυσομάλλη και Ρεβέκκας 
Μαργέτη αντίστοιχα ενώπιον των Συμβολαιογράφων 
Καλαμάτας Παναγιώτη Δουμουλάκη και Αθηνών Ευφρο¬ 
σύνης Δουφεξή αντίστοιχα. 

10) Το με αρ. πρωτ. 46293/10.11.2004 έγγραφο της 
Δ.Π.Σ./Τμήμα Παραδοσιακών Οικισμών του Υπουργείου 
ΠΕΧΩΔΕ σύμφωνα με το οποίο η απόφαση χαρακτηρι¬ 
σμού δεν έχει ανακληθεί και δεν έχει εκδοθεί συμπλη¬ 
ρωματική απόφαση για ειδική ρύθμιση. 

11) Την από 9.6.2005 αυτοψία της Παρασκευής Παπαδο- 
πούλου Τοπογράφου Μηχ/κού, υπαλλήλου της ΔΟΚΚ δι¬ 
απίστωσης της ακρίβειας των σχεδίων αποτύπωσης με 
την επί τόπου υφιστάμενη κατάσταση του ακινήτου. 


12) Την υπ’ αριθμ. 196/2005 πράξη του Κεντρικού Συμ¬ 
βουλίου Χωροταξίας, Οικισμού και Περιβάλλοντος με 
ομόφωνα θετική γνωμοδότηση, αποφασίζουμε: 

Αρθρο 1 

1. Εγκρίνεται η μεταφορά συντελεστή δόμησης από 
βαρυνόμενο ακίνητο που βρίσκεται εντός του εγκεκρι¬ 
μένου ρυμοτομικού σχεδίου του Δήμου Αθηναίων (Ν.Α. 
Αθηνών - Πειραιώς) στην οδό Ρεμούνδου 15 συνοικία Αγ. 
Παντελεήμονα Δ. Αθηναίων, (Ο.Τ. 34/28) και στο οποίο 
υπάρχει κτίριο χαρακτηρισμένο ως διατηρητέο με την 
υπ’ αριθμ. 106083/7621/23.11.1993 Απόφαση Υπουργού ΠΕ¬ 
ΧΩΔΕ (ΦΈ.Κ. 1445/Δ'/13.12.1993), όπως το βαρυνόμενο 
αυτό ακίνητο φαίνεται περικλεισμένο με τα στοιχεία 
Α, Β, Γ, Δ, Α στο σχετικό πρωτότυπο διάγραμμα σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθμ. 
11690/06 πράξη του και του οποίου αντίτυπο σε φωτο¬ 
σμίκρυνση δημοσιεύεται με την παρούσα απόφαση. 

2. Τα ειδικότερα στοιχεία του βαρυνόμενου ακινήτου 
και της μεταφοράς συντελεστή δόμησης είναι: 

α. Θέση οικοπέδου: Περιφέρεια Αττικής, Ν. Α. Αθηνών - 
Πειραιώς, Δήμος Αθηναίων, Οδός Ρεμούνδου 15 συνοικία 
Αγ. Παντελεήμονα Δ. Αθηναίων, (Ο.Τ. 34/28). 

β. Εμβαδόν οικοπέδου: 165,00 τ.μ. 

γ. Οι όροι δόμησης της περιοχής που βρίσκεται το 
βαρυνόμενο ακίνητο σύμφωνα με το από 26.10.2004 και 
16.6.2004 θεωρημένο Τοπογραφικό Διάγραμμα από τη 
Δ/νση Πολεοδομίας του Δ. Αθηναίων είναι: 

I. Ισχύων συντελεστής δόμησης: 4,20 

II. Ποσοστό επιτρεπόμενης κάλυψης: 70 % 

δ. Συνολικά καλυπτόμενη επιφάνεια (υπάρχουσα κά¬ 
λυψη): 135,14 τ.μ. 

ε. Σύνολο δομημένων επιφανειών (υπάρχουσα δόμηση): 
269,08 τ.μ. 

στ. Μη προσμετρούμενα στο συντελεστή δόμησης 
τμήματα προοριζόμενα αποκλειστικά για βοηθητική 
χρήση: υπόγειο 111,14 τ.μ. 

ζ. Μεταφερόμενη δομήσιμη επιφάνεια που εγκρίνεται 
με την παρούσα απόφαση: 423,92 τ.μ. εκ των οποίων τα 
0 τ.μ. ισογείου και 423,92 τ.μ. ορόφων. 

Άρθρο 2 

Εγκρίνεται η χορήγηση τίτλου δικαιώματος μεταφο¬ 
ράς συντελεστή δόμησης από το βαρυνόμενο ακίνητο 
του άρθρου 1 στο όνομα των δικαιουμένων τη Μ.Σ.Δ. 
που είναι οι: 

1. Παναγιώτης Χρυσομάλλης του Μιλτιάδη και της 
Αρετής (ποσοστό 50%) και 

2. Ρεβέκκας συζ. Χρήστου Μαργέτη το γένος Μιλτιάδη 
και Αρετής Χρυσομάλλη (ποσοστό 50%), 

για δομήσιμη επιφάνεια 423,92 τ.μ., εκ των οποίων 0 
τ.μ. ισογείου και 423,92 τ.μ. ορόφων. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. I - 168/06 (4) 

Αποχαρακτηρισμός του Ο.Τ. 55° από «Οικογενειακή Τα¬ 
βέρνα και Ξενώνας» σε «Πολυχώρο Μνήμης των Κα- 
ραγατσιανών και Αδριανουπολιτών Προγόνων μας, 
στην Ορεστιάδα. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του ν.δ. της 17 ης Ιουλίου 1923 όπως 
μεταγενέστερα τροποποιήθηκαν και συμπληρώθηκαν 
και ειδικότερα τα άρθρα 3 και 70. 

2. Το π.δ. 23.2.1987 (ΦΕΚ 166 Δ76.3.1987). 

3. Την υπ’ αριθμ. 10309/28.11.2005 εγκριτική απόφαση 
της Περιφέρειας Α.Μ.Θ. 

4. Τις διατάξεις του ν. 3044/26.8.2002 (ΦΕΚ 197Α/ 
27.8.2002) «Μεταφορά Συντελεστή Δόμησης και ρυθ¬ 
μίσεις άλλων θεμάτων αρμοδιότητας Υπουργείου Πε¬ 
ριβάλλοντος Χωροταξίας και Δημοσίων Έργων» και 
ειδικότερα το άρθρο 10. 

5. Την Πολ/κή Μελέτη Αναθεώρηση της πόλης Ορ/δας 
(ΦΕΚ 379 Δ731.5.1988). 

6. Την Πολ/κή Μελέτη Επέκτασης της πόλης Ορ/δας 
(ΦΕΚ 699 Δ729.9.1988). 

7. Την τελευταία τροποποίηση ΠΜΕ - ΠΜΑ (ΦΕΚ 552 
Δ73.6.1994). 

8. Τον ν. 1577/1985). 


9. Τις διατάξεις του άρθρου 29/Α του ν. 1558/1985 
όπως αυτό προστέθηκε με το άρθρο 27 του ν. 2081/1992 
(ΑΊ54). 

10. Το π.δ. 30/1996 (ΦΕΚ 21 Α72.2.1996) «Κώδικας Νο¬ 
μαρχιακής Αυτοδιοίκησης». 

11. Την αριθμ. 286/2005 απόφαση του Δημοτικού Συμ¬ 
βουλίου Ορεστιάδας. 

12. Την αριθμ. 3/5/1.3.2006 γνωμοδότηση του Συμβου¬ 
λίου Χωροταξίας και Περιβάλλοντος Ν.Έβρου, αποφα¬ 
σίζουμε: 

Εγκρίνεται ο αποχαρακτηρισμός του Ο.Τ. 55° σχεδίου 
πόλης Ορεστιάδας από «Οικογενειακή Ταβέρνα και Ξε¬ 
νώνα» σε «Πολυχώρο Μνήμης των Καραγατσιανών και 
Αδριανουπολιτών Προγόνων μας». Το νέο κτίσμα θα γί¬ 
νει στη θέση του παλαιού κτίσματος, όπως φαίνεται στο 
συνημμένο τοπογραφικό διάγραμμα, το οποίο αποτελεί 
αναπόσπαστο τμήμα της απόφασης αυτής. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού και 
του Προϋπολογισμού του Δήμου Ορεστιάδας.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 20 Μαρτίου 2006 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

